12. kéri, hogy a Tanács és a Bizottság tisztázza az ECT hatékony hozzájárulását a szerződő felek energiare-
formjainak támogatásához, mivel a Nyugat-Balkán országai úgy tűnik, hogy még egy korai reformszakaszban
vannak; különösen, hogy szükség van az energiapolitikájuk és az intézményrendszerük kialakítása a –jogál-
lami alapelvek betartásának kiegészítéseként –helyes és átfogó energiareformok véghezvitele céljából, mind a
kereslet, mind a kínálat oldalán az energiaszektorban;
13. kéri, hogy a Tanács és a Bizottság tisztázza az ECT által létrehozott különböző intézmények szerepét
és funkcióját, beleértve az Energiaközösségi Titkárságot és a Szabályozó Testületet;
14. kéri, hogy a Tanács és a Bizottság tisztázza, hogy milyen intézkedéseket hoztak az adományozók, a
tagállamok és az ECT-országok a piac átláthatóságának biztosítására, különös tekintettel az erőfölénnyelrendelkező off-shore energiakereskedők megjelenésére az ECT-övezetben, valamint azok kiterjesztésére az EU
energiapiacaira;
15. kéri, hogy a Tanács és a Bizottság tisztázza a szomszédos harmadik ország által teljesítendő feltételeket
annak érdekében, hogy a Miniszterek Tanácsa megfigyel őként vagy résztvevőként elfogadja azt;
16. kéri, hogy tájékoztassák a Parlamentet és kérjék ki véleményét az ECT bármely más energiaforrásra
vagy -ágazatra való kibővítése előtt;
17. felkéri a Bizottságot, hogy legalább évente egyszer készítsen írásbeli jelentést a Parlament számára az
elért eredményekről és azokról a problémákról, amelyekkel az ECT megvalósításában a szerződő feleknek
szembe kellett nézniük; ennek a jelentésnek legalább az alábbi elemeket tartalmaznia kell:
–a megfelelő közösségi energiaügyi, szociális (egyetértési nyilatkozat) és környezetvédelmi vívmányok
megvalósításának állása,
–a szabályozó hatóságok munkájának, forrásainak és a megfelelő érdekelt felekkel való konzultáció folya-
matának áttekintése,
–a piackoncentráció, a megfizethetőség, az új kapacitásokba és hálózatokba való befektetés szintje,
–a megfelelő érdekelt felek véleményének áttekintése, ide értve a társadalmi partnereket, a fogyasztói és
környezetvédelmi szervezeteket és különösen az önkormányzatokat;
18. utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint az Energia-
közösség szerződő felei parlamentjeinek és kormányainak.
P6_TA(2006)0226
Nepál
Az Európai Parlament állásfoglalása Nepálról
Az Európai Parlament,
–tekintettel a Nepálról szóló korábbi állásfoglalásaira,
–tekintettel Külügyi Bizottságának Emberi Jogi Albizottsága 2006. február 20-i Nepálról szóló nyilvános
meghallgatására,
–tekintettel a Bizottságnak a nepáli béke és demokrácia helyreállítására vonatkozó 2006. január 3-án kifeje-
zett támogatására,2006.12.7. C 297 E/381 Az Európai Unió Hivatalos Lapja
2006. május 18., csütörtökHU
–tekintettel az Elnökségnek az Európai Unió nevében kiadott 2006. május 4-i, a nepáli fejleményekre
vonatkozó nyilatkozatára,
–tekintettel eljárási szabályzata 115. cikkének (5) bekezdésére,
A. mivel Gyanendra király 2005. február 1-én alkotmánysértő intézkedéssel feloszlatta a kormányt,
közvetlen hatalmat gyakorol és rendkívüli állapotot hirdetett ki,
B. mivel az erőszakkal levert demokráciapárti és békefelvonulások végül rákényszerítették a királyt, hogy
2006. április 24-én felhagyjon a de facto katonai uralommal és átadja az igazgatást a hét párt által alko-
tott szövetség többpárti kormányának,
C. mivel a demokrácia helyreállítása remélhetőleg a több mint 13 000 emberéletet követelő 10 éves polgár-
háború végét is jelenti,
D. mivel a biztonsági erők túlzott intézkedései kiváltották a nemzetközi közösség, többek között az EU és
az ENSZ komoly kritikáit, mivel a tiltakozások során sokakat öltek meg, és emberek százait sebesítették
meg vagy tartóztatták le,
E. mivel Nepál új többpárti kormánya Girija Prasad Koirala elnökletével bejelentette a béketárgyalások
megkezdését pozitív válaszként a nepáli maoisták kommunista pártjának (CPN-M) tűzszüneti ajánlatára,amelyet a király korábban visszautasított,
F. mivel a helyreállított képviselőház a hétpárti szövetség és a maoisták 12 pontból álló 2005. novemberi
megállapodását elfogadta, beleértve alkotmányozó nemzetgyűlési választásokat tartását egy új alkotmánylétrehozása érdekében,
G. mivel az új kormány megsemmisítette a korábbi kormány idején történt 2006. február 8-i helyhatósági
választásokat, letartóztatta a királyi kormány 5 korábbi miniszterét, többek között a belügyminisztert ésa külügyminisztert, illetve a kormány legközismertebb szóvivőjét; mivel az új kormány kinevezett
továbbá egy bírói bizottságot az állambiztonsági erők által a tűntetők ellen túlzott erőszak alkalmazására
irányuló vádak kivizsgálására, és felfüggesztette három biztonsági erő vezetőjét azzal a váddal, hogy
Nepál demokrácia mozgalmának leverése során túlzott erőszakot alkalmaztak és megsértették az emberijogokat,
H. mivel a kormány 6 törvényt érvénytelenített a király médiaszabadságról, földreformról és támogatói
csoportokról szóló 19 törvényéből,
I. mivel a gyermekek legalapvetőbb jogait rendszeresen megsértik Nepálban, és az EU elítélte Nepál maoista
lázadóit a gyermekek katonaként való felhasználásáért,
J. mivel a nepáli kormány 2005. novemberi határozata felfüggesztette a kiutazási engedélyek kiadását a
tibeti menekültek indiai utazásához, tibetiek százait rekesztve Nepálban, súlyos túlzsúfoltságot okozva a
tibetiek katmandui menekülttáborában,
1. határozottan üdvözli a demokratikus rendszer visszaállítását, melyet a polgárok millióinak népi
mozgalma segítségével értek el;
2. legmélyebb együttérzését fejezi ki azok családja felé, akik a tiltakozások során életüket vesztették vagy
megsebesültek;
3. üdvözli a legújabb nepáli fejleményeket, és ösztönzi a politikai stabilitás visszatérését, többek között:
–a parlament helyreállítását,
–az ideiglenes kormány létrehozását 2006. május 2-án, és az alkotmányozó nemzetgyűlés összehívásának
kezdeményezését egy új alkotmány létrehozására,
–a három hónapos egyoldalú tűzszünet bejelentését,
–a hétpárti koalíció és a maoista lázadók 2005. novemberi 12 pontos megállapodása melletti megerősített
kötelezettségvállalást;2006.12.7. C 297 E/382 Az Európai Unió Hivatalos Lapja
2006. május 18., csütörtökHU
4. úgy véli, hogy kizárólag a parlament demokratikus hatáskörei szuverenitásának helyreállítása az első
lépés a valódi béke és a tartós demokrácia felé, és számos területen lényeges előrelépésre van szükség a
helyzet megszilárdítása érdekében:
–a nepáli királyi hadsereg és a helyi milícia demokratikus ellenőrzése és az emberi jogok megsértésének
megszűntetése,
–a viszály gyökereinek kezelése, illetve a gazdasági jólét és a vagyon jobb elosztásának biztosítása az
országban,
–a kisebbségi jogok tiszteletben tartása,
–a hatalom szükségszerű megosztása a regionális és helyi szintekkel,
–jobb képviseletet biztosító választási rendszer;
5. üdvözli a maoisták által bejelentett három hónapos tűzszünetet és szorgalmazza, hogy lépjenek tovább,
végleg mondjanak le az erőszakról és térjenek vissza a politikai tárgyalásokhoz;
6. felszólít arra, hogy minél hamarabb tartsanak parlamenti választásokat és javasolja, hogy uniós válasz-
tási megfigyelő missziót állítsanak fel; felszólít arra, hogy az Európai Parlament időközben küldjön egy eseti
küldöttséget, amely felméri a helyzetet és tárgyal valamennyi érintett féllel;
7. komoly aggodalmának ad hangot az állítólagos törvénytelen kivégzések, az általánosan elterjedt
kínzások, a büntetlenség és az emberi jogok megsértésének más formái miatt, amelyeket mindkét oldal
elkövet; felszólítja a nepáli kormányt és a konfliktus többi résztvevőjét, tegyenek meg minden tőlük telhetőtaz emberi jogi visszaélések teljes körű és átlátható kivizsgálása érdekében, beleértve az erőszakos eltüntetések
fel nem tárt eseteit is, és ragaszkodik ahhoz, hogy a bűnösök megfelelő büntetése a társadalmi béke visszaál-
lításának alapvető feltétele lesz;
8. hangsúlyozza, hogy azonnal meg kell szüntetni a média szabadságának mindenfajta korlátozását,
továbbá szabadon kell engedni valamennyi politikai foglyot, újságírót és emberi jogi aktivistát;
9. üdvözli, hogy a kormány már számos ellentmondásos, a sajtószabadságot csorbító és a nem kormány-
zati szervezeteket ellenőrző királyi rendeletet visszavont;
10. ismételten támogatásáról biztosítja az ENSZ 2005 áprilisában felállított nepáli emberi jogi hivatalát,
amelynek továbbra is óvatosan nyomon kell követnie az emberi jogi helyzetet;
11. támogatja az új nepáli kormány döntését, hogy leállítja a harci repülőgépek és fegyverek előző vezetés
által kezdeményezett vásárlását, valamint katonák toborzását, továbbá felszólítja a Tanácsot és a tagálla-mokat, hogy folytassák a katonai támogatás minden formájának befagyasztását;
12. kéri a nemzetközi közösséget, állítson fel egy kapcsolattartó csoportot, amely Nepál legfontosabb part-
nereiből és nemzetközi szervezetekből (az EU, az USA, India és az ENSZ) áll, hogy Nepállal kapcsolatban
összehangolt nemzetközi lépésekre kerüljön sor; javasolja, hogy az Európai Parlament külön előadója
kerüljön kijelölésre a helyzet nyomon követésére;
13. felszólítja a Tanácsot, a Bizottságot és a tagállamokat, hogy támogassák a békefolyamatot:–valamennyi fegyveres csoport leszerelésének és lefegyverzésének segítésével,
–fejlesztési és humanitárius segítségnyújtással a béke és a gazdasági fejlődés megszilárdítása érdekében,
–emberi jogi megfigyel ők küldésével,
–annak szorgalmazásával, hogy a nemzetközi pénzügyi intézmények a makrogazdasági stabilitás és átlátha-
tóság megteremtését tekintsék prioritásnak ahelyett, hogy nagyszabású gazdasági reformjavaslatokat eről-tetnek a törékeny demokráciára;
14. szorgalmazza, hogy a Tanács és a Bizottság szorosan működjön együtt az ENSZ-szel és a nemzetközi
közösség többi tagjával annak érdekében, hogy támogassák a nepáli kormányt a demokrácia felé vezető
úton;2006.12.7. C 297 E/383 Az Európai Unió Hivatalos Lapja
2006. május 18., csütörtökHU
15. felszólítja a Tanácsot és a Bizottságot, hogy adjon további technikai, logisztikai és pénzügyi segítséget
Nepálnak beleértve egy tűzszünetet ellenőrző misszió gyakorlati megtervezését más adományozókkal együtt-
működve, amennyiben Nepál ezt kérné;
16. felszólítja a Tanácsot, hogy nevezzen ki egy különmegbízottat Nepálba; feladata az lenne, hogy szor-
galmazza az EU nagyobb politikai kötelezettségvállalását Nepálban, továbbá hogy a kényes átmenetiidőszakban elősegítse a pontos politikai elemzést és megértést;
17. újra kéri, hogy a legfontosabb partnerekből álló kapcsolattartó csoport szervezze meg a 2002-es
londoni nemzetközi konferencia folytatását, amely megfogalmazná a nepáli békefolyamat megerősítéséhez
szükséges elveket és értékeket, továbbá üdvözli a nepáli polgári aktivisták tervét, hogy a folyamat elindítása-
ként idén megszervezik Katmanduban saját konferenciájukat;
18. felszólítja a nepáli kormányt, hogy biztosítson védelmet az Indiába tartó tibeti menekülteknek, és
azonnal vessen véget a kiutazási engedélyek felfüggesztésének;
19. utasítja elnökét, hogy továbbítsa ezt az állásfoglalást a Tanácsnak, a Bizottságnak, a tagállamok
kormányainak, Nepál ideiglenes kormányának, Gyanendra királynak, India és a Dél-ázsiai Regionális Együtt-
működési Szövetség többi tagállama kormányának, az ENSZ főtitkárának, valamint az ENSZ emberi jogi
főbiztosának.
P6_TA(2006)0227
Srí Lanka
Az Európai Parlament állásfoglalása a Srí Lanka-i helyzetről
Az Európai Parlament,
–tekintettel a Sri Lankát 1983 óta sújtó, eddig 60 000 életet követelő és több mint 800 000 ember elmene-
külését okozó fegyveres konfliktusra,
–tekintettel korábbi, Srí Lankáról szóló 2000. május 18-i (1), 2002. március 14-i (2) és 2003. november
20-i (3), valamint a szökőár katasztrófát követő EU segélyről szóló 2005. január 13-i (4) állásfoglalásaira,
–tekintettel a 2002. decemberi oslói nyilatkozatra, amelyben a Srí Lanka-i kormány és a Tamil Eelam
Felszabadító Tigrisei (LTTE) megegyeztek abban, hogy föderatív megoldást találnak az egyesült Srí Lankakeretei között,
–tekintettel a 2003. június 10-i, Srí Lanka újjáépítésrő l és fejlesztésről szóló tokiói nyilatkozatra, amely a
donortámogatásokat a békefolyamat előrehaladásához kapcsolja, és ragaszkodik a Srí Lanka-i kormány és
a LTTE közötti, 2002. február 23-án hatályba lépett fegyverszüneti megállapodás betartásához, a muszlim
kisebbség bevonásához a tárgyalásokba, az emberi jogok előmozdításához és védelméhez, a nemekközötti egyenlőséghez és a végleges politikai megoldás felé való előrelépéshez,2006.12.7. C 297 E/384 Az Európai Unió Hivatalos Lapja
2006. május 18., csütörtökHU
(1) HL C 59., 2001.2.23., 278. o.
(2) HL C 47. E, 2003.2.27., 613. o.
(3) HL C 87. E, 2004.4.7., 527. o.
(4) HL C 247. E, 2005.10.6., 147. o.